**TEHETSÉGGONDOZÓ PROGRAM**

**28. Varjú Lajos Országos Természettudományi Emlékverseny – Versenykiírás**

**Tisztelt Igazgató Asszony/Úr!**

Az elmúlt évek hagyományaihoz híven ebben az évben ismét megrendezzük iskolánkban a **28.** **Varjú Lajos Országos Természettudományi Emlékversenyt** 5-8. osztályos tanulók számára.

Az emlékverseny országos meghirdetésű akkreditált tanulmányi verseny. Ebben a tanévben is meghívott vendégeink **Balatonfüred – Debrecen – Szolnok** város általános iskolás tanulói is.

**A verseny meghirdetője: Kecskeméti Széchenyivárosi Arany János Általános Iskola**

A verseny időpontja: **2020. március 24. kedd 15 óra**

Nevezési határidő: **2020. március 11. A versenyre jelentkezés határidejét legyenek szívesek betartani.**

Korcsoport: 5-8. osztály

Az iskolákból évfolyamonként max. 5 fő tanuló nevezését várjuk. A versenyen egyénileg és csapatban értékeljük a tanulókat. A csapatversenyben iskolánként a legjobb teljesítményt elért 3 tanuló eredményét összegezzük. Az Arany János Általános Iskola 2010-ben egy vándorserleget alapított, amellyel azt az iskolát szeretnénk jutalmazni minden évben, amelynek diákjai – **a házigazda iskolát kivéve** – a legeredményesebben szerepeltek az egyéni versenyben.

A verseny során az adott évfolyamokon tanított természettudományos tantárgyakból komplex feladatlap kitöltése a feladat. /**6 – 8. osztályokban informatikai totó is**./ A verseny időtartama 5. és 6. osztályosoknak 60 perc, 7. és 8. osztályosoknak 120 perc.

**A verseny témakörei:**

**5-8. osztály** Matematika  
 Logikai feladatok és a tananyagban szereplő számolási feladatok

**5. osztály** Természetismeret

Élet a kertben

Anyagok és változások a környezetünkben

Tájékozódás a térképen és a természetben

Az időjárás

Felszíni és felszín alatti vizek

**6. osztály** Természetismeret

Az erdő életközössége

A természet erői

Hazai tájakon

**7. osztály** Biológia

A forró éghajlati övezet élővilága  
A mérsékelt éghajlati övezet élővilága  
A hideg éghajlati övezet, a hegyvidék és a tenger élővilága

Földrajz

A földfelszín változásai

Óceánok és tengerek

Afrika

Ausztrália és Óceánia

Sarkvidékek

###### Fizika

A testek mozgása

A dinamika alapjai (sűrűség, erő, munka)

###### Kémia

Kémiai alapismeretek, kémiai jelölések (mindennapi anyagaink ismerete)

Tömegszázalék számítás, atom felépítése

Periódusos rendszer ismerete

**8. osztály** Biológia

###### Élőrendszerek – részekből az egész (sejtek, szövetek)

Szépség, erő, egészség (lét és mozgás)

A szervezet anyag- és energia forgalma

Belső környezetünk állandósága

###### Földrajz

Közép-Európa

A Kárpát-medence vidék és hazánk természeti viszonya (a téma elején lévő tananyagok)

###### Fizika

Elektromosság és mágnesesség

Fénytan

Ohm törvénye

###### Kémia

Kémiai reakciók jellemzése

Kémiai reakcióegyenletek felírása, számítási feladatok

Az anyag átalakításra kerül

Kémia a természetben, kémia a mindennapokban

A 7. és 8. osztályos versenyzők **használhatnak számológépet**. A kémiai feladatoknál nem használhatnak a tanulók saját periódusos rendszert.

A verseny eredményéről külön értesítést küldünk. A versenyzők és csapatok oklevelet, a díjazottak ajándékot is kapnak.

**Az ünnepélyes eredményhirdetés időpontja:** **2020. május 06. (szerda) 14:30 óra**

**Helyszíne:** 6000 Kecskemét, Lunkányi János utca 10. Arany János Általános Iskola

**A szervezők elérhetősége:** [aranyj@keszeiskola.hu](mailto:aranyj@keszeiskola.hu)

Kérjük a mellékelt jelentkezési lap kitöltését és visszaküldését. Legyenek szívesek a **900** Ft/fő nevezési díjat az OTP-nél vezetett 11732002-20337722 számú alapítványi számlaszámra befizetni, és a pontos névsort a fenti határidőig (2020. március 11-ig) elküldeni az igazoló szelvény fénymásolatával együtt.

Kecskemét, 2020. január 30.

Üdvözlettel:

Lovrity Sándorné, intézményvezető